– Калі я падарожнічаю па іншых краінах, сустракаю шмат сьвятароў сталага ўзросту і вельмі мала маладых. У Беларусі, наадварот, я ўбачыў, што большасьць складаюць маладыя сьвятары. Гэта зьяўляецца вялікім выклікам і вялікай магчымасьцю. Бясспрэчна, маладое духавенства нарадзілася ўжо ў іншым кантэксьце. Яны больш уважлівыя да “лічбавай рэальнасьці” і большыя эксперты ў сферы новых тэхналогіяў. Зараз важна зразумець, якім чынам гэтая іх здольнасьць, сімпатыя і адкрытасьць на новыя тэхналогіі зможа злучыцца з евангелізацыйнай мудрасьцю, бо камунікацыя зьвязана ня толькі з тэхналогіямі. Трэба мець сэрца адкрытае на праблемы чалавека, мець сэрца вельмі чулае да таго, чым характарызуецца чалавечае жыцьцё сёньня. Неабходна мець сэрца поўнае Бога і Яго слова, для таго, каб быць здольным камунікаваць і асьвяціць шлях сучаснага чалавека.